Karina Hollekim

Karina Hollekim (født 1976) er en norsk freestyle-utøver og basehopper. Hun er den første kvinnelige utøveren som har gjennomført basehopp på ski og andre kvinne innen basehopp med wingsuit. Da hun var fire år, var hun og moren i en bilulykke.
 
I august 2006 ble Hollekim hardt skadet i en fallskjermulykke. Hun traff bakken i over 100 km/t, og begge bena ble knust. Legen mente hun aldri ville kunne gå igjen, men etter 20 operasjoner, kunne hun igjen gå, også på ski. I dag reiser hun verden rundt og forteller om motivasjon og sin egen kamp for å komme tilbake til livet etter ulykken. Den biografiske filmen 20 Seconds of Joy ble premiert med Peoples Choice Awards under Banff Mountain Film Festival i 2007. I november 2011 utga Karina Hollekim selvbiografien Den fantastiske følelsen av frykt med forfatter Odd Harald Hauge på Gyldendal forlag.

I 2012 ble Hollekims karriere og nedstigning av Haute Route i Chamonix, Sveits tema i dokumentaren "Vilje av stål" på TV 2. Hun var i 2019 deltager i NRKs TV-serie Mesternes mester.

I april 2022 ble Hollekim tildelt Arne Næss' Hederspris «For hennes unike evne til å tenne håp når livet er som aller vanskeligst».

Referanser

Eksterne lenker 
 

Mesternes Mester-deltakere
Norske basehoppere
Norske fallskjermhoppere